open-index/open-wikipedia-markdown huggingface dataset:
Adrenaline (שיר של שיינדאון)

"**Adrenaline**" (בעברית: "**[[אדרנלין]]**") הוא הסינגל החמישי מתוך *[[Amaryllis]]*, אלבומה הרביעי של להקת הרוק שיינדאון. השיר יצא לאור כסינגל ב-13 באוגוסט 2013.

## וידאו קליפ
הוידאו קליפ הרשמי של השיר יצא לאור ב-30 באוקטובר 2013 בערוץ היוטיוב הרשמי של הלהקה. הקליפ כולל צילומים של הופעות שקיימה הלהקה במסגרת סיבוב ההופעות "Carnival Of Madness" שנערך ב-2013, וצולם על ידי רוב פן. בקליפ נכללים הן צילומי וידאו והן תמונות סטילס מההופעות. ברנט סמית מסר שהלהקה כל כך נהנתה לראות את המעריצים במהלך סיבוב ההופעות, שהחליטה להקדיש את הקליפ החמישי מהאלבום *Amaryllis* לצילומי ההופעות והמעריצים.

## שימושים במדיה
השיר שימש כנעימה הרשמית של טורניר חוקי אקסטרים 2012 של ה-WWE שנערך באפריל 2012, וכן כנעימה הרשמית של טורניר המונסטר טראקס , "Extreme Attitude".

## דירוגי שיא

## קישורים חיצוניים

## הערות שוליים

קטגוריה:שירי 2012
קטגוריה:סינגלים מ-2013
קטגוריה:שירי שיינדאון
קטגוריה:שירים באנגלית
קטגוריה:שירי מטאל
קטגוריה:סינגלים בהוצאת אטלנטיק רקורדס
גמר גביע אופ"א והליגה האירופית

הליגה האירופית של אופ"א, בעבר גביע אופ"א, היא תחרות כדורגל שנוסדה ב-1971 על ידי קונפדרציית הכדורגל האירופי, אופ"א. היא נחשבת לתחרות הבינלאומית השנייה בחשיבותה עבור מועדונים אירופיים, אחרי ליגת האלופות. מועדונים מעפילים לליגה האירופית על סמך ביצועיהם בליגות הלאומיות ובתחרויות גביע. ב-25 השנים הראשונות של התחרות התקיים הגמר בשני משחקים, אחד באצטדיון הביתי של כל קבוצה, בשיטת נקודות מצטברות. ב-1998 נערך גמר התחרות לראשונה כמשחק יחיד באצטדיון נייטרלי, כשאינטר מילאנו ניצחה את לאציו 3–0 בפארק דה פראנס בפריז. טוטנהאם הוטספר זכתה בבתחרות הראשון ב-, כשניצחה את וולברהמפטון וונדררס 3–2 במצטבר. ב-11 משחקי גמר הופיעו קבוצות מאותה מדינה: איטליה (1990, 1991, 1995 ו-1998), אנגליה (1972, 2019 ו-2025), ספרד (2007 ו-2012), גרמניה (1980) ופורטוגל (2011).

סביליה מחזיקה בשיא הניצחונות בגמר, כשזכתה בתחרות שבע פעמים מאז הקמתה (האחרונה ב-2023), כשבנפיקה ליסבון ואולימפיק מרסיי הפסידו הכי הרבה גמרים, שלושה. ריאל מדריד (ב-1985 ו-1986) וסביליה (ב-2006 ו-2007, וב-2014, 2015 ו-2016) הן הקבוצות היחידות שזכו בתואר לפחות פעמיים ברצף. קבוצות ספרדיות זכו בטורניר 14 פעמים, יותר מכל מדינה אחרת. האלופה האחרונה של גביע אופ"א לפני שהפך לליגה האירופית הייתה שחטאר דונצק, שניצחה את ורדר ברמן 2–1 לאחר הארכה בגמר 2009.

אף על פי שגביע ערי הירידים נחשב לקודמו של גביע אופ"א, אופ"א אינה מכירה בגביע הירידים כאחת מתחרויות המועדונים הרשמיות שלה, ולפיכך המאזנים, העונות והגמרים שלו אינם כלולים ברשימה.

## רשימת הגמרים

## הופעות
### לפי מועדון

## ראו גם
*הליגה האירופית
*גמר גביע אירופה וליגת האלופות

## קישורים חיצוניים
*גמרים, באתר הליגה האירופית

## הערות שוליים

קטגוריה:הליגה האירופית
*
קטגוריה:אופ"א
נחל כסיף

**נחל כסיף** הוא נחל אכזב בבקעת ערד.

## תוואי הנחל
מוצא הנחל ממוקם בגובה של קרוב ל־500 מטרים מעל פני הים, בקרבת היישוב הבדואי מכחול ובין כפרי הפזורה הבדואית, מצפון לכביש 31. הנחל זורם דרומה דרך מחלף כסייפה; לאחר מכן הוא ממשיך לאורך הגבול המערבי של המועצה המקומית הבדואית כסייפה ומייד לאחר מכן נשפך לנחל באר שבע, בגובה של כ־410 מטרים מעל פני הים.

כסיף
קטגוריה:בקעת ערד
קטגוריה:כסייפה
דונלד בלינקן

**דונלד מאייר בלינקן** (בשם מלא באנגלית: **Donald Mayer Blinken**; 11 בנובמבר 1925 – 22 בספטמבר 2022) היה איש עסקים ודיפלומט יהודי-אמריקאי. הוא כיהן כשגריר ארצות הברית בהונגריה בין השנים 1994 ל-1997. בנו, אנתוני בלינקן, כיהן כמזכיר המדינה של ארצות הברית בממשלו של נשיא ארצות הברית ג'ו ביידן.

## קורות חיים
בלינקן נולד ב-11 בנובמבר 1925 ביונקרס, ניו יורק. בנם של מוריס בלינקן ואתל לבית הורוביץ. הוריו היו ממוצא יהודי ואביו היה במקור מקייב (כיום בירת אוקראינה). סבו היה הסופר . לבלינקן היו שני אחים: , שכיהן כשגריר ארצות הברית בבלגיה, ורוברט.

האחים גדלו בניו יורק וביונקרס. הם למדו בבית הספר הוראס מאן. בלינקן שירת בשנת 1944 במהלך מלחמת העולם השנייה בחיל האוויר של ארצות הברית ולאחר המלחמה סיים בהצטיינות בשנת 1948 תואר ראשון בכלכלה מאוניברסיטת הרווארד.

ב-1966, נמנה בלינקן עם מקימי ורבורג פינקוס, בנק השקעות בניו יורק. הוא שימש כדירקטור בוורבורג פינקוס וכיהן כיו"ר הדירקטוריון. מ-1970 עד 1976, בלינקן היה נשיא האקדמיה למוזיקה של ברוקלין. הוא מונה לחבר בחבר הנאמנים של אוניברסיטת המדינה של ניו יורק על ידי המושל יו קארי בספטמבר 1976 ומונה ליושב ראש חבר הנאמנים ב-1978. חבר הנאמנים בראשותו התעמת עם המושל מריו קואומו מכיוון שקואומו רצה שחבר הנאמנים יקצץ בהוצאות. בלינקן הודיע על התפטרותו מחבר הנאמנים באוקטובר 1989, שנכנסה לתוקף עם אישור יורשו ב-1990.

במהלך כהונתו של הנשיא ג'ימי קרטר, שימש בלינקן כחבר בפאנל המיוחד לבחינת מועמדויות לבתי המשפט לערעורים של ארצות הברית. בשנת 1994, הנשיא ביל קלינטון מינה את בלינקן לשגריר ארצות הברית בהונגריה. מינויו אושר על ידי הסנאט של ארצות הברית והוא כיהן בתפקידו עד 1997. משנת 2000 עד 2004, כיהן כמזכיר הכללי של הפדרציה העולמית של אגודות האומות המאוחדות (WFUNA) .

ב-1956 נפגש בלינקן עם הצייר היהודי מארק רותקו והיה לאספן אמנות. הוא היה נשיא קרן מארק רותקו מ-1976 עד 1989. בשנת 1984 העניקה הקרן כ-1,000 יצירות אמנות למוזיאונים שונים, ביניהם, הגלריה הלאומית לאמנות.

## חיים אישיים
בלינקן התגורר ברחוב 52 בעיר ניו יורק ובעיירה איסט המפטון, ניו יורק.

בלינקן היה נשוי ליהודית פרהם משנת 1958 ועד גירושיהם ב-1971. ב-1975 התחתן עם ורה ארמר, ניצולת שואה מהונגריה. בשנת 2009 פרסמו בני הזוג ספר זיכרונות על בריחתה מהונגריה הקומוניסטית ועל תקופתם בהונגריה במהלך כהונתו כשגריר ארצות הברית במדינה. בשנת 2015, שונה שמו של "ארכיון החברה הפתוחה" בהונגריה ל-"ארכיון החברה הפתוחה על שם ורה ודונלד בלינקן" לאחר שבני הזוג בלינקן תרמו לארכיון תרומה נכבדת.

בנו מנישואיו הראשונים, אנתוני בלינקן, כיהן כמזכיר המדינה של ארצות הברית בממשלו של הנשיא ג'ו ביידן.

בלינקן הלך לעולמו באיסט המפטון ב-22 בספטמבר 2022, בגיל 96.

## קישורים חיצוניים

* 

## הערות שוליים

קטגוריה:שגרירי ארצות הברית
קטגוריה:שגרירים בהונגריה
קטגוריה:דירקטורים אמריקאים
קטגוריה:דירקטורים יהודים
קטגוריה:אמריקאים ילידי מדינת ניו יורק
קטגוריה:יהודים אנשי הכוחות המזוינים של ארצות הברית במלחמת העולם השנייה
קטגוריה:בוגרי אוניברסיטת הרווארד
קטגוריה:אמריקאים ממוצא אוקראיני-יהודי
קטגוריה:אמריקאים ממוצא גרמני-יהודי
קטגוריה:יזמים יהודים אמריקאים
קטגוריה:אספני אמנות אמריקאים
קטגוריה:אספני אמנות יהודים
קטגוריה:אמריקאים שנולדו ב-1925
קטגוריה:אמריקאים שנפטרו ב-2022
האצולה הבריטית

**האצולה הבריטית** היא שדרה חברתית בממלכה המאוחדת וחבר העמים הבריטי ובעבר באימפריה הבריטית, אליה משתייכים אזרחים אשר קיבלו תואר אצולה על ידי המלוכה הבריטית, או ירשו תואר כזה.
שמאל|200 פיקסלים
מעמד האצולה של ארבע מדינות הממלכה המאוחדת המרכיבות אותה, שיחק תפקיד מרכזי בעיצוב ההיסטוריה של המדינה. למרות זאת, כעת נותרו לאצילים זכויות סמליות בלבד, ביניהם הזכות להיבחר לבית הלורדים, הזכות לקבלת אזרחות בריטית (אם נושא התואר אינו אזרח בריטניה מלידה), הזמנה לטקסים מדיניים שונים, הזכות לתארים נוספים מסוימים, והזכות לפגישה פרטית עם המלך. יותר משליש מאדמת בריטניה נמצאת בידיהם של אצילים (אך זאת רק כחלק מהמסורת)

משפחת האצולה הבריטית בבסיסה מורכבת מבני המשפחה הקרובים של נושא תואר אצולה או כבוד (סר, אביר). תוארי האצולה בבריטניה נקראים דוכס, מרקיז, רוזן (ארל), ויקונט או ברון. כל נושא תואר אצולה (בין אם ברון ובין אם מרקיז וכיוצא בזאת), מכונה בתואר לורד. עם זאת, לרוב דוכסים אינם נקראים לורדים בגלל רוממותו של התואר.

כל התארים הבריטיים המודרניים מוענקים אך ורק על ידי המלך או נסיך ויילס ולא ניתן לקבל תואר אצולה מטעם הציבור.

## קישורים חיצוניים

* 
* 

*
קלי גידיש

**קלי מארי גידיש** (באנגלית: **Kelli Giddish**; נולדה ב-13 באפריל 1980) היא שחקנית טלוויזיה אמריקאית. התפרסמה בזכות תפקידה כבלשית אמנדה רולינס בסדרת הטלוויזיה "חוק וסדר: מדור מיוחד".

## ראשית חייה
גידיש נולדה בקאמינג, ג'ורג'יה, ארצות הברית להוריה צ'ארלס ואניטה גידיש, יש לה אח אחד בשם אלי גידיש. סבה מצד אביה וסבתה מצד אימה תמכו מאוד בקריירת המשחק שלה. גידיש למדה בתיכון פורסיט ג'נרל בג'ורג'יה שם התמקדה בלימודי תיאטרון, הופיעה בהצגות ובילתה במחנות קיץ של התיאטרון. בנוסף היא הייתה ספורטאית מצטיינת בתיכון ושיחקה פוטבול. גידיש היא בוגרת אוניברסיטת אוונסויל באינדיאנה שם למדה תיאטרון. אחרי שסיימה היא עברה לעיר ניו יורק כדי להתמקד בקריירת המשחק שלה, תוך שנה מיום הגעתה היא הופיעה על במה בברודוויי עם פארה פוסט.

## קריירה
גידיש החלה לשחק בתפקיד דיאנה הנרי באופרת הסבון "כל ילדיי", תפקיד אותו מילאה בין 2005 ל-2007. ב־2007 שיחקה בתפקיד אורח בסדרה "חוק וסדר: מדור מיוחד" כקורבן האונס קארה בוסון. ב-2008 היא שיחקה בסרט "Death in Love" שהוצג בפסטיבל הסרטים סנאדנס.

ב-2006 היא הצטרפה לצוות השחקנים הראשי של הקומדיה "הבורג*"* והופיעה בארבעה עשר פרקים.

ב-2010 היא הופיעה בהופעת אורח בשני הפרקים האחרונים של העונה השנייה בסדרה "האישה הטובה".

בשנים 2010–2011 היא שיחקה בסדרה של ה-NBC "מרדף" בדמותה של מרשל אנה פרוסט.

### חוק וסדר: מדור מיוחד
בשנת 2011 בעונתה ה-13, הצטרפה בתפקיד קבוע לסדרה "חוק וסדר: מדור מיוחד", בה היא החליפה את הבלש אליוט סטייבלר (כריסטופר מלוני) שעזב את הסדרה. בסדרה היא משחקת בתפקיד הבלשית אמנדה רולינס, הכפופה למפקחת אוליביה בנסון (מרישקה הרגיטאי). בסדרה דמותה מגיעה מאטלנטה, ג'ורג'יה שם נולדה גם גידיש. במהלך הסדרה היא מנהלת רומן בתחילה עם הבלש ניק אמארו ובהמשך עם הבלש דומיניק קאריסי. במהלך השנים ילדה הבלשית אמנדה רולינס שתי בנות, כאשר ההריונות של השחקנית נכתבו לתוך הסדרה בה היא שיחקה אם חד הורית לשתי בנות.

במסגרת דמותה כאמנדה רולינס הופיעה גם בשנת 2014–2015 בתפקידי אורח בתוכניות "שיקגו FIRE" ו"שיקגו PD". ב־2022 הופיעה בתוכנית "חוק וסדר: פשע מאורגן" שחזרה כספין אוף יחד עם כריסטופר מלוני וכן בעונה החדשה של "חוק וסדר".

ב-2022 יצאה העונה ה-24 של הסדרה כאשר נודע שגידיש לא תמשיך בסדרה. מאז עזיבתה, הופיעה בפרק סיום עונה 24, בשני פרקים בעונה 25 ובחמישה פרקים נוספים בעונה 26. במאי 2025 הוכרז כי גידיש תחזור לתפקיד קבוע בעונה ה-27 של הסדרה.

## חיים אישיים
ב-20 ביוני 2015 התחתנה גידיש עם לורנס פולבורן בפלורידה. בנם לודו נולד באוקטובר 2015 ובנם צ'רלי נולד ב-2018. השניים התגרשו ב־2018. ב-7 בנובמבר 2021 התחתנה עם בו ריצ'רדס ולשניים בן שנולד ביוני 2023.כל ההריונות נכתבו לתוך הסדרה "חוק וסדר: מדור מיוחד". כיום היא מחלקת את זמנה בין ניו יורק ללוס אנג'לס.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ילידי ג'ורג'יה
קטגוריה:שחקניות תיאטרון אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:בוגרי אוניברסיטת אוונסוויל
קטגוריה:אמריקאיות שנולדו ב-1980
קטגוריה:אמריקאים שנולדו ב-1980
קטגוריה:חוק וסדר
יחסי איחוד האמירויות הערביות – הונגריה

**יחסי איחוד האמירויות הערביות–הונגריה** הם יחסי החוץ בין איחוד האמירויות הערביות והונגריה.

## סקירה כללית
היחסים הדיפלומטיים בין איחוד האמירויות הערביות להונגריה החלו ב-1990, לאחר נפילת מסך הברזל והתפוררות ברית ורשה. הונגריה פתחה את שגרירותה באבו דאבי בשנת 2006, ואילו איחוד האמירויות הערביות פתחה את שגרירותה בבודפשט בשנת 2018.

## יחסים כלכליים
איחוד האמירויות היא שותפת הסחר הערבית הגדולה ביותר של הונגריה, המהווה 22% מסך הסחר של הונגריה עם מדינות ערב בשנת 2020. יתר על כן, שתי המדינות שואפות להעלות את השותפות הזו לגבהים חדשים במגזרי עדיפות שונים.

הערך של סחר החוץ ללא נפט בין איחוד האמירויות הערביות והונגריה במהלך 2021 הסתכם ב-2 מיליארד דולר, והשיג צמיחה של 19% בהשוואה לשנת 2020, וב-26% בהשוואה ל-2019, מה שמשקף רמות גבוהות של צמיחה למרות האתגרים של מגפת הקורונה. היקף ההשקעות ההדדיות בין שתי המדינות הסתכם בכ-4 מיליארד דולר.

## נציגויות דיפלומטיות
* איחוד האמירויות הערביות מחזיקה בהונגריה שגרירות בבודפשט.
* הונגריה מחזיקה באיחוד האמירויות הערביות שגרירות באבו דאבי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אדריאן פאון

**אדריאן קונסטנטין אלכסנדרו פאון** (ברומנית: **Adrian Constantin Alexandru Păun**; נולד ב-1 באפריל 1995) הוא כדורגלן רומני המשחק בעמדת הקשר בקלוז,ובנבחרת רומניה.

## קריירת מועדונים
פאון החל את הקריירה שלו בקבוצת כדורגל מקומית בעיר הולדתו, דרגאשאני, ובגיל 13 הצטרף לצ'.פ.ר. קלוז'. ב-14 במרץ 2014 ערך את הופעת הבכורה שלו בקבוצה הבוגרת בתיקו 2-2 נגד קורונה בראשוב. ב-28 באפריל 2015 הבקיע את שער הבכורה שלו בקבוצה בניצחון 1–2 נגד קונקורדיה קיאז'נה. הוא זכה עם קלוז' בחמש אליפויות רצופות ובגביע.

ב-28 בספטמבר 2022 הושאל להפועל באר שבע מליגת העל, עם אפשרות רכישה בסיום העונה. ב-1 ביולי 2023 עבר להפועל באר שבע תמורת כמיליון אירו.

ב-20 בספטמבר 2023 הושאל לבני סכנין. ב-27 בספטמבר הבקיע את שער הבכורה שלו במשחקו הראשון בקבוצה בתיקו 1-1 מול מכבי חיפה.

### חזרה לקלוז'
ב-21 ביוני 2024 הודיעה קלוז', קבוצתו הבוגרת הראשונה, על החתמת פאון בקבוצה.

## קריירה בינלאומית
ב-30 באוגוסט 2019 זומן לראשונה לסגל נבחרת רומניה לקראת המשחקים נגד  ו. ב-6 ביוני 2021 ערך את הופעת הבכורה שלו בנבחרת בהפסד 0–1 ל.

## תארים
**קבוצתיים**
; צ'.פ.ר. קלוז'
*ליגת העל הרומנית: , , , , 
*הגביע הרומני: 
*הסופר קאפ הרומני: , 

;**אישיים**

שער השנה בליגת העל הישראלית (2023/2024)

## קישורים חיצוניים

* 

## הערות שוליים

קטגוריה:כדורגלנים רומנים
קטגוריה:קשרי כדורגל רומנים
קטגוריה:כדורגלני צ'.פ.ר. קלוז'
קטגוריה:כדורגלני הפועל באר שבע
קטגוריה:כדורגלני בני סכנין
קטגוריה:כדורגלני נבחרת רומניה
קטגוריה:כדורגלנים זרים בישראל
קטגוריה:ספורטאים רומנים בישראל
קטגוריה:רומנים שנולדו ב-1995
מתקני הכליאה בשינג'יאנג

**מתקני הכליאה בשינג'יאנג**, הנקראים רשמית **מרכזי חינוך והכשרה** (בסינית: **职业技能教育培训中心**) על ידי ממשלת סין, הם מחנות מעצר המופעלים על ידי ממשלת מחוז שינג'יאנג והוועדה המחוזית של המפלגה הקומוניסטית של סין. ארגון Human Rights Watch טוען שהם משמשים למטרות אינדוקטרינציה של אויגורים ומוסלמים אחרים מאז 2017 כחלק מ"מלחמת העם בטרור", מדיניות שהוכרזה ב-2014.

המחנות ספגו ביקורת על ידי ממשלות של מדינות רבות וארגוני זכויות האדם על הפרות לכאורה של זכויות האדם, כולל התעללות, אונס ועינויים, כאשר חלק מהביקורות טוענות לדיכוי העם האויגורי ורצח עם. כ-40 מדינות ברחבי העולם קראו לסין לכבד את זכויות האדם של הקהילה האויגורית, כולל מדינות כמו קנדה, גרמניה, טורקיה, הונדורס ויפן. ממשלות של יותר מ-35 מדינות הביעו תמיכה בממשלת סין.

המחנות הוקמו בשנת 2017 על ידי הממשל של המזכיר הכללי של המק"ס שי ג'ינפינג. בין השנים 2017 ל-2021 הובילו את המבצעים צ'ן קונגו, חבר הלשכה המדינית של המק"ס ומזכיר הוועדה שהוביל את ועדת המפלגה והממשלה של האזור. על פי הדיווחים, המחנות מופעלים מחוץ למערכת המשפט הסינית; לפי הדיווחים, אויגורים רבים נכלאו ללא משפט ולא הוגשו נגדם כתבי אישום (כלומר הוחזקו מעצר מנהלי). על פי הדיווחים, הרשויות המקומיות מחזיקות מאות אלפי אויגורים במחנות אלה וכן בני קבוצות מיעוט אתניות אחרות בסין, במטרה מוצהרת של התמודדות עם קיצוניות וטרור וקידום אינטגרציה חברתית.

כליאת האויגורים ומוסלמים טורקים אחרים במחנות מהווה את תופעת המעצר השרירותי של מיעוטים אתניים ודתיים בקנה מידה הגדול ביותר מאז מלחמת העולם השנייה. נכון ל-2020, ההערכה היא כי הרשויות הסיניות עצרו עד 1.8 מיליון בני אדם, רובם אויגורים, אך בהם גם קזחים, קירגיזים ומוסלמים טורקים אחרים, נוצרים, וכן כמה אזרחים זרים, כולל קזחסטנים, במחנות המעצר החשאיים הללו הממוקמים ברחבי האזור.

במאי 2018, רנדל שריבר, עוזר שר ההגנה האמריקני לענייני ביטחון אינדו-פסיפיק, אמר כי "לפחות מיליון, אך ככל הנראה קרוב יותר לשלושה מיליון אזרחים" נכלאו במחנות מעצר, אותם תיאר כ"מחנות ריכוז". באוגוסט 2018, גיי מקדוגל, נציג ארצות הברית בוועדת האומות המאוחדות למיגור אפליה גזעית, אמר כי הוועדה קיבלה דיווחים אמינים רבים לפיהם מיליון אויגורים הוחזקו ב"מחנות חינוך מחדש" בסין. היו השוואות בין מחנות שינג'יאנג למהפכת התרבות בסין.

בשנת 2019 באו"ם, 54 מדינות, כולל סין עצמה, דחו את ההאשמות ותמכו במדיניות ממשלת סין בשינג'יאנג. במכתב אחר, 23 מדינות שיתפו את החששות בדוחות הוועדה וקראו לסין לשמור על זכויות האדם. בספטמבר 2020, המכון האוסטרלי למדיניות אסטרטגית (ASPI) דיווח בפרויקט בשם Xinjiang Data Project  כי בניית המחנות נמשכה למרות הטענות הממשלתיות כי פעילותם בירידה. באוקטובר 2020 דווח כי המספר הכולל של המדינות שהוקיעו את סין גדל ל-39, בעוד שמספר המדינות שהגנו על סין ירד ל-45. 16 מדינות שהגנו על סין ב-2019 לא עשו זאת ב-2020.

## ראו גם

* זכויות האדם בסין

## קישורים חיצוניים

## הערות שוליים

קטגוריה:ענישה קולקטיבית
קטגוריה:סין: פגיעה בזכויות האדם
קטגוריה:אויגורים
קטגוריה:רדיפות פוליטיות בסין
קטגוריה:התבוללות תרבותית
קטגוריה:אסיה: בתי סוהר
רפרייז רקורדס

**רפרייז רקורדס** (באנגלית: **Reprise Records**) היא חברת תקליטים אמריקאית שנוסדה בשנת 1960 על ידי פרנק סינטרה. היא בבעלות וורנר מיוזיק גרופ, ופועלת באמצעות האחים וורנר, אחת מחברות הדגל שלה. במרוצת השנים, התפרקה החברה (1976) אך בשנת 1987 הוחלט להקים את החברה מחדש.

אמנים החתומים כעת ברפרייז רקורדס כוללים את אניה, מייקל בובלה, אריק קלפטון, סטיבי ניקס, ניל יאנג, דפטונס, מסטודון, לינדזי בקינגהאם, ג'וש גרובן, דיסטרבד, אידינה מנזל, My Chemical Romance, ג'רארד ויי, גרין דיי, דווייט יואקם, ו-Never Shout Never.

## היסטוריה
החברה נוהלה בראשית דרכה על ידי מו אוסטין והתמזגה עם וורנר רקורדס שלוש שנים לאחר הקמתה. במהלך שנותיה הראשונות הוציאה רפרייז הקלטות של אמנים בולטים כגון דה קינקס, ג'ימי הנדריקס וג'וני מיטשל.

נכון לשנת 2025, פועלת החברה כחטיבה נפרדת בתוך קבוצת וורנר רקורדס, בשיתוף פעולה הדוק עם צוות וורנר.

בדצמבר 2025 מונה ג'ף סוסנואו, בכיר בתעשיית המוזיקה האמריקאית ומנהל בתחום האמנים והרפרטואר, לנשיא חברת התקליטים. במקביל למינויו כנשיא החברה, ממשיך סוסנואו לכהן כסגן נשיא בכיר ל-A&R בוורנר רקורדס. במסגרת תפקידיו, סוסנואו אחראי על האסטרטגיה האמנותית והמקצועית של וורנר רקורדס ועל ניהול השלב הבא בהתפתחותה של רפרייז רקורדס.

## חברות תקליטים
להלן חברות התקליטים הקשורות לרפרייז רקורדס:
* תקליטי 143 (1999–הווה)
* ביזאר רקורדס (1968–1972)
* ביג בראדר רקורדס (2008–הווה)
* BME רקורדינגס (2004–הווה)
* בראדר רקורדס (1970–1977)
* קרייסליס רקורדס (1969–1972)
* קולד צ'ילין רקורדס (1988–1993; הוצאות נבחרות)
* דיסק-ריט רקורדס (1973–1979)
* אלמנטרי רקורדס (1995–2000)
* ג'איינט רקורדס (1990–2001; הוצאות נבחרות)
* גראנד ג'ורי רקורדס (1990–1993)
* אין בלום רקורדס (1998–2000)
* קינטיק רקורדס (1992–2000)
* סטרייט רקורדס (1968–1972)
* סייר רקורדס (1977–2000; הוצאות נבחרות)
* וייפור רקורדס (1995–הווה; אין מידע אודות פעילות)

## קישורים חיצוניים
* 

## הערות שוליים

קטגוריה:חברות תקליטים
קטגוריה:פרנק סינטרה
קטגוריה:וורנר רקורדס
קטגוריה:חברות תקליטים של וורנר
ירדנה עובדיה (רופאה)

**ירדנה עובדיה** (נולדה ב-22 באוקטובר 1930) היא רופאה ישראלית, הקימה וניהלה את מחלקת נשים ויולדות במרכז רפואי רבין.

## רקע
עובדיה נולדה ב-1930 בורצה בולגריה. אביה היה מפקח תחנות רכבת, ואימה מורה. היא הבת הבכורה ויש לה אחות צעירה ממנה בשלוש שנים, מורה במקצועה. אחרי שסיימה בית ספר תיכון עברה עם משפחתה לסופיה, שם החלה לימודי רפואה. במהלך לימודי הרפואה הכירה את ד"ר לאו עובדיה והשניים נישאו. בשנת 1954 סיימה את לימודי הרפואה בבולגריה ובשנת 1955 עלתה לישראל עם בעלה, ביתה שהייתה אז בת 11 חודשים, והורי בעלה. כשהגיעה לישראל התגוררה עם משפחתה ברחוב דרך הטייסים בתל אביב בדירת סוכנות, ולאחר מכן עברו להתגורר בבית החולים בילינסון, בצריפי מגורי אחיות ובבנין הפרסונל. בשנת 1965 עברו להתגורר בדירה שקנו בפתח תקווה.
ממוזער|264x264px|אסנת ולפיש, מנהלת בית חולים לנשים במרכז רפואי רבין, וירדנה עובדיה, המנהלת הראשונה של מחלקת נשים בבית החולים
עובדיה מונתה בשנת 1978 לתפקיד מנהלת בית החולים לנשים ויולדות במרכז הרפואי בילינסון.

עובדיה הייתה חלק מקבוצת רופאים שעלו לארץ מבולגריה ובמשך שנים רבים מהם היו מנהלי מחלקות בבילינסון וברחבי הארץ. בעלה, ד״ר לאו עובדיה, רופא מרדים, ניהל את מחלקה הרדמה וטיפול נמרץ בבית החולים הלל יפה בחדרה.

עובדיה הייתה לאישה הראשונה בישראל שמונתה לתפקיד ניהול מחלקת נשים ויולדות. היא מילאה תפקיד זה עד שנת 1996. במהלך השנים בהן הייתה מנהלת בית החולים לנשים ויולדות, פוצלה המחלקה למספר יחידות, תוך הענקת מינויים רשמיים של מנהלי יחידות מטעם הנהלת שירותי בריאות כללית, מה שנחשב אז כתקדים בישראל. שיטה זו פרצה את הדרך למינוי נשים רבות אחרות כמנהלות מחלקות נשים ברחבי הארץ. בשנים 1983–1992 הייתה גם חברת ועד האיגוד הישראלי למיילדות וגינקולוגיה מטעם ההסתדרות הרפואית בישראל.

בשנת 2022 זכתה לעיטור מיוחד מטעם האיגוד הרפואי למיילדות וגינקולוגיה על היותה האישה הראשונה שפרצה את מחסום השליטה הגברית בהובלת רפואת הנשים בישראל.

לעובדיה שני ילדים, רני עובדיה פסיכולוגית קלינית ופסיכותרפיסטית וד"ר דרור עובדיה, מנהל המחלקה האורתופדית בבית החולים דנה-דואק לילדים בתל אביב.

## קישורים חיצוניים

## הערות שוליים

קטגוריה:רופאות ישראליות
קטגוריה:גינקולוגיות ישראליות
קטגוריה:רופאות יהודיות
קטגוריה:פתח תקווה: אישים
קטגוריה:ישראליות שנולדו ב-1930
Delivery

"**Delivery**" ("**משלוח**") הוא שיר של הלהקה האנגלית בייבישמלבס. השיר הוא הרצועה השנייה באלבום השני של הלהקה, הנקרא "*[[האומה של שוטר|Shotter's Nation]]*". השיר הופיע לראשונה בצורת דמו, וחולק בחינם באינטרנט.

השיר יצא לאור כסינגל ב-17 בספטמבר 2007 על ידי המוציאה לאור EMI.

פיט דוהרטי, סולן הלהקה, עיצב את עטיפת הסינגל.

"מגזין Q" דירג את השיר במקום הראשון מתוך 50 השירים החיוניים של חודש ספטמבר 2007. השיר הופיע גם כ"רצועת השבוע" בגיליון ה-NME של חודש אוגוסט 2007, גיליון שגם הציג את פיט דוהרטי על השער שלו.

## קליפ
את הווידאו קליפ לשיר ביים דאגלס הארט. הקליפ הוקרן בבכורה בערוץ 4 ב-18 באוגוסט 2007.

הסרטון כולו מוצג בסגנון מונוכרומטי. הוא מראה בעיקר את דוהרטי משוטט באמצע רחוב עירוני שומם, בחליפה כהה ובכובע פדורה.

הסרטון מציג לסירוגין גם את שאר חברי הלהקה – שנראים נוהגים במכונית יגואר. הסרטון מסתיים עם כל חברי הלהקה היוצאים לסיבוב הופעות עירוני לילי.

## רשימת הוצאות לאור
* **Maxi CD <small>CDRS 6747</small>**
# "Delivery"
# "Stone Me"
# "I Wish"
# "Delivery" (וידאו קליפ)
* **CD <small>CDR 6747</small>**
# "Delivery"
# "A Day Out In New Brighton"
* **7 אינץ' <small>R 6747</small>**
# "Delivery"
# "Torn"

## הערות שוליים

קטגוריה:סינגלים בהוצאת EMI רקורדס
חצר בית

ממוזער|חצר אחורית
**חצר** היא שטח קרקע הסמוך למבנה. החצר יכולה להיות סגורה או פתוחה.

קיימת גם חצר פנימית.

ממוזער|חצרות בקר ניידות
באזורים שבהם חקלאות היא חלק חשוב מהחיים, חצר היא גם חלקת אדמה סגורה עבור חיות משק או מטרה חקלאית אחרת. באוסטרליה חצרות ניידות או ניידות הן סטים של לוחות פלדה ניידים, המשמשים לבניית מחסנים זמניים.

## המונח
בצפון אמריקה ובאוסטרליה, חצר יכולה להיות כל חלק מנכס המקיף, או משויך לבית או למבנה מגורים אחר, בדרך כלל (אם כי לא בהכרח) נפרדת מגינה (שם תחזוקת הצמחים רשמית יותר). חצר בדרך כלל מורכבת בעיקר ממדשאה או אזור משחקים. החצר מול הבית מכונה חצר קדמית, השטח מאחור מכונה חצר אחורית. החצרות האחוריות הן בדרך כלל פרטיות יותר ולכן מהוות מקום נפוץ יותר לבילוי. גודל החצר משתנה בהתאם לצפיפות האוכלוסייה. במרכזים עירוניים, לבתים רבים יש חצרות קטנות מאוד או אפילו ללא חצרות כלל. בפרוורים, החצרות בדרך כלל גדולות בהרבה ויש בהן מקום למתקנים כמו פטיו, מקום משחקים לילדים או בריכת שחייה.

באנגלית בריטית, אזורים אלה יתוארו בדרך כלל כגן. המונח חצר שמור לאזור בעל משטח קשה, בדרך כלל סגור או לפחות עם גישה מוגבלת. בבריטניה המודרנית, המונח חצר משמש גם עבור קרקעות בצמוד לבנייני מקום עבודה או בין בניינים או עבור שטחים מסחריים, למשל מחסן עצים  או מחסן סירות.

בצפון אמריקה המונח "גן" מתייחס רק לאזור המכיל גידולים של ירקות, עשבי תיבול, פרחים או צמחי נוי; והמונח "חצר" אינו מתייחס ל"גן", אף על פי שגן הפרחים או גן הירק עשויים להיות בתוך החצר.
שמאל|ממוזער|200x200 פיקסלים|בקר מואכל בעשב

## ראו גם
* דיר
* סקוטלנד יארד
* אזור אקולוגי

## קישורים חיצוניים

## הערות שוליים

קטגוריה:גנים לפי סוג
קטגוריה:ציוד לבעלי חיים
בית
יוסף ליפלאנד

**הרב יוסף ליפלאנד** (? – כ"ט באייר תש"י, 1950) היה רבה של בארון שבמחוז קורסק ברוסיה. לאחר מכן היגר לארצות הברית ושימש כרב של מספר קהילות שם. מחבר הספר "גרים וגירות".

## ביוגרפיה
נולד ברוסיה לרב ישראל דב. בצעירותו למד בישיבת מיר ובישיבת סלובודקה אצל הרב איצל'ה מפונוביז. בשנת תרנ"ד (1894) נסמך להוראה על ידי הרב יצחק אלחנן ספקטור מקובנה וכן על ידי הרב משה שמואל שפירא מאברויסק, ורבי חיים מבריסק. שימש כרב בעיר בארון (בורין) שבמחוז קורסק. בשנת תרע"ב (1912) היגר לארצות הברית ושימש כרב קהילת "אנשי ליובביטש" בבוסטון ובקהילת "אגודת אחים" בשיקגו.

נפטר בכ"ט אייר תש"י (1950).

## ספרו
הרב ליפלאנד כתב ספר בשם "גיור וגירות" על הלכות גירות. בפתח ספרו סיפר מה עורר אותו לעסוק בנושא זה ולחבר עליו ספר:

## הערות שוליים

קטגוריה:יהודים שהיגרו מרוסיה לארצות הברית
קטגוריה:רבנים אמריקאים
קטגוריה:רבנים רוסים
אולכסנדר נויוק

**אולכסדר ויקטורוביץ' נויוק** (באוקראינית: **Олександр Вікторович Нойок**; נולד ב-15 במאי 1992) הוא כדורגלן אוקראיני ממוצא צועני המשחק בעמדת הקשר בקיזילז'אר מליגת העל הקזחית.

## קריירה
נויוק נולד בחרסון וגדל בקבוצת ילדים מקומית עד שבגיל 13 הצטרף לאקדמיה של שחטאר דונצק. בקיץ  הושאל להוברלה אוז'הורוד. בהמשך שיחק גם במטאליסט חרקוב ומטאלורג דונצק.

לקראת עונת  הצטרף לדינמו מינסק מליגת העל הבלארוסית. ב-1 באפריל 271 הבקיע את שער הבכורה שלו בקריירה בניצחון 0-3 נגד דנייפר מוהילב. במדי מינסק שיחק שנתיים וחצי שלאחריהן עבר לדינמו ברסט. בעונת  היה שותף לזכייה ההיסטורית של המועדון באליפות בלארוס, אחרי 13 עונות בהן זכתה באטה בוריסוב בתואר.

בינואר  חתם באורנבורג מהליגה הרוסית הראשונה. בסיום העונה חזר לבלארוס וחתם ברוך ברסט.

בינואר  הצטרף לאפולון לימסול מליגת העל הקפריסאית עמה זכה באליפות ראשונה של המועדון אחרי 16 שנים.

בספטמבר  חתם במכבי בני ריינה מליגת העל. בינואר שוחרר מהקבוצה.

ב-14 בפברואר 2023 חתם באטיראו מליגת העל הקזחית.

## תארים
; דינמו ברסט
*ליגת העל הבלארוסית: 
*הסופר קאפ הבלארוסי: , 

; אפולון לימסול
*ליגת העל הקפריסאית: 

## קישורים חיצוניים

## הערות שוליים

קטגוריה:כדורגלנים אוקראינים
קטגוריה:קשרי כדורגל אוקראינים
קטגוריה:צוענים
קטגוריה:כדורגלני שחטאר דונצק
קטגוריה:כדורגלני הוברלה אוז'הורוד
קטגוריה:כדורגלני מטאליסט חרקיב
קטגוריה:כדורגלני מטאלורג דונצק
קטגוריה:כדורגלני דינמו מינסק
קטגוריה:כדורגלני דינמו ברסט
קטגוריה:כדורגלני אורנבורג
קטגוריה:כדורגלני אפולון לימסול
קטגוריה:כדורגלני מכבי בני ריינה
קטגוריה:כדורגלני אטיראו
קטגוריה:כדורגלני קיזילז'אר
קטגוריה:כדורגלנים זרים בישראל
קטגוריה:ספורטאים זרים בבלארוס
קטגוריה:ספורטאים אוקראינים ברוסיה
קטגוריה:ספורטאים זרים בקפריסין
קטגוריה:ספורטאים אוקראינים בישראל
קטגוריה:ספורטאים אוקראינים בקזחסטן
קטגוריה:אוקראינים שנולדו ב-1992
יחסי בליז–סין

**יחסי בליז–סין** הם היחסים הדו-צדדיים בין בליז והרפובליקה העממית של סין.

## סקירה כללית
שתי המדינות כוננו יחסים דיפלומטיים ב-6 בפברואר 1987. ב-11 באוקטובר 1989 הודיעה בליז על כינון יחסים דיפלומטיים עם הרפובליקה של סין; ב-23 באוקטובר הודיעה ממשלת הרפובליקה העממית של סין כי תנתק את היחסים הדיפלומטיים עם בליז. נכון להיום, העניינים הרלוונטיים של הרפובליקה העממית של סין בבליז נמצאים בסמכות השיפוט של השגרירות בג'מייקה. ביוני 1997 חתמו שתי המדינות על ההסכם בין ממשלת הרפובליקה העממית של סין וממשלת בליז על המרת קונסוליית הכבוד של בליז בהונג קונג ל"משרד הסחר של בליז".

ב-30 ביוני 2020, במושב ה-44 של מועצת זכויות האדם של האו"ם, בליז השתתפה בהצהרה המשותפת של 27 מדינות כולל בריטניה וארצות הברית, המתנגדות לאימוץ חוק הביטחון הלאומי בהונג קונג.

## יחסי כלכלה ומסחר
על פי הנתונים הסטטיסטיים של המינהל הכללי של המכס של סין, נפח הסחר הדו-צדדי בין סין לבליז בשנת 2020 עמד על 106 מיליון דולר, מתוכם הייצוא של סין היה בשווי 105 מיליון דולר והיבוא היה בשווי 438,000 דולר.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
חיים נוריאלי

**חיים נוריאלי** (1 במאי 1943 – 13 בספטמבר 2022) היה כדורגלן ישראלי ששיחק בעמדת הקשר ואף היה קפטן הפועל תל אביב, שם שיחק במשך רוב הקריירה, עד שעבר לשמשון תל אביב ולאחר מכן לאייאקס.

## קריירה
נוריאלי החל את דרכו במחלקת הנוער של הפועל תל אביב, ועלה לבוגרים ב-1959. היה שותף לזכייה החד פעמית של הקבוצה בגביע אסיה למחזיקות גביע ב-1967, לאחר ניצחון על סלנגור המלזית, כאשר נוריאלי בישל את שער השוויון שהבקיע דני בורסוק, ולבסוף הניף את הגביע כקפטן הקבוצה.

נוריאלי זכה עם הפועל תל אביב בשתי אליפויות ישראל, בעונות 1965/1966 וב-1968/1969, ובסיום העונה האחרונה עזב לשמשון תל אביב.

נוריאלי היה נודע בתור חבר קרוב של רוני קלדרון ואף עבר איתו ב-1970 להולנד, לאחר שקלדרון התנה את הצטרפותו לאייאקס, בצירופו של נוריאלי, אך דבר זה לא החזיק מעבר לעונה, ושם סיים נוריאלי את דרכו בעולם הכדורגל. נוריאלי רשם 194 הופעות במדי הפועל תל אביב, בהן כבש 38 שערים ואף בישל 32. בנוסף רשם נוריאלי 3 הופעות במדי נבחרת ישראל בין השנים 1965 ל-1968.

ב-13 בספטמבר 2022 נפטר נוריאלי בגיל 79.

## תארים
; הפועל תל אביב
* אליפויות ישראל: 1965/1966, 1968/1969
* גביע אסיה למחזיקות גביע: 1967

## קישורים חיצוניים

* חיים נוריאלי, באתר ויקיפועל - האנציקלופדיה של הפועל תל אביב

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני הפועל תל אביב
קטגוריה:כדורגלני שמשון תל אביב
קטגוריה:כדורגלני נבחרת ישראל
קטגוריה:כדורגלני גביע אסיה 1968
קטגוריה:ישראלים שנולדו ב-1943
קטגוריה:ישראלים שנפטרו ב-2022
הר טימוסתנס

**הר טימוסתנס** (באנגלית: **Mount Timosthenes**) הוא הר נישא אזור חוף פאלייר, של אזור ארץ גרהאם, בחוף המערבי של חצי האי האנטארקטי שבאנטארקטיקה.

הר טימוסתנס ממוקם בין מוצאו של קרחון האריוט לבין צידו הצפוני של קרחון איירי.

הר טימוסתנס ממוקם 6 קילומטרים צפון-מערבית לפסגת פרגרינוס, המצוייה במרכז חצי האי האנטארקטי.

## היסטוריה
### גילוי ומיפוי ההר

הר טימוסתנס התגלה ב-28 בספטמבר 1940 בצילום אוויר שבוצע על ידי השירות האנטארקטי של ארצות הברית (United States Antarctic Program (בראשי תיבות: USAS)), כמו כן אזור ההר צולם על ידי משלחת רון לחקר אנטארקטיקה (Ronne Antarctic Research Expedition (בראשי תיבות: RARE).

אזור ההר מופה בדצמבר 1958, על ידי סקר שטחי חסות איי פוקלנד (Falkland Islands Dependencies Survey (בראשי תיבות: FIDS)).

### מקור השם

שמו של ההר ניתן לו על ידי הוועדה המייעצת לשמות אנטארקטיים של בריטניה (The UK Antarctic Place-Names Committee (בראשי תיבות: UK-APC)).

ההר נקרא על שמו של טמוסתנס מרודוס (ביוונית עתיקה: Τιμοσθένης)- נווט וגאוגרף ביון העתיקה בתחילת המאה ה-3 לפנה"ס. הוא כתב מדריך מסע ימי בן עשרה כרכים - בעשור שבין 280 ל-270 לפני הספירה, שימש כאדמירל וקברניט בצי הספינות של תלמי השני מלך מצרים התלמיית. בזכות מעמדה של מצרים העתיקה כמעצמה ימית, ובהסכמת בני קרתגו, יזם משלחת תגליות והגיע עד עמודי הרקולס (מצר גיברלטר) תוך כדי רישום המרחקים בין הנמלים. טימוסתנס שינה את שושנת הרוחות בה נעשה שימוש באותה עת - כך שיהיו בה 12 כיוונים במקום 8 והחל להשתמש בה לניווט ולא רק לשימוש מטאורולוגי של תיאור כיוון הרוח. נקודת הייחוס הייתה האי רודוס.

טימוסתנס
טימוסתנס
אובליסק אבישם

**אובליסק אבישם** או **אובליסק** **אבִשמו** הוא אובליסק אבן גיר המוקדש למלך הכנעני־פיניקי אבישם מגבל. האובליסק מעוטר בכתובת מצרית עתיקה. הוא נוצר בסביבות 1800 לפנה"ס, והוא נחשף בשנות ה־50 על ידי מוריס דינאן  במקדש האובליסקים . זהו האובליסק השלישי בעתיקותו בעולם, העתיק ביותר שנמצא מחוץ למצרים.

## תיאור
האובליסק עשוי אבן גיר, מורכב מבסיס מרובע בתחתיתו, ניצב מרובע מתחדד ובחלקו העליון פירמידיון. על הניצב כתובת מצרית עתיקה בשתי שורות אנכיות של כתב חרטומים. האובליסק הוא הדוגמה היחידה של אובליסק שלם עם פירמידיון שנמצא במקדש האובליסקים; רוב האחרים הם אסטלות גסות.

## הכתובת
ממוזער| תקריב הכתובת על האובליסק
תעתיק הכתובת לאותיות לטינית:

תרגום הכתובת הוא:אהוב חרישף , שליט גבל, אבישם, מתחדש בחיים,[...] שלו, כוּכוּן בן הלוקי, הצדיק

## שמות בכתובת
באובליסק מוזכר שמו של מלך גבל (Kpny בכתובת) בשם "אבישם" (במצרית עתיקה: ). השם זהה לשם שומו-אבו (בן ימיו של אבישם) במהופך, ומשמעות השמות היא "שם (זה שמה של אלוהות אב) הוא אב", ומקבילות לאותו אל "שם" נמצאו גם בכתבי אוגרית.

אולם, האובליסק לא הוקם לכבוד המלך אבישם המוזכר בו – אותו מלך ללא ספק הקים מצבות זיכרון מרשימות יותר – אלא לזכר כוכון ה"רוקּי" (לוקּי, שכן במצרית עתיקה לא היה סימן ל' נפרד). שני השמות האלה, "כוכון" ו"ר/לוקּי" הם לא מצריים, שמיים או חוריים . השם הפרטי, "כוכון", ידוע מטקסטים חתיים, למשל כמלך וילושה , ממלכה המזוהה לעיתים בליקיה, והוא שם ליקי במקורו; "ר/לוקּי" מזוהה עם אנשי ליקיה (בהגייה יוונית עתיקה "לוּקיה", וכן באכדית של אל־עמארנה "" ובחתית "" על צורותיהם, ובפיניקית "לוךּ").

## ראו גם
* כתובות מלכי גבל

## לקריאה נוספת

* Maurice Dunand, Fouilles de Byblos, volume 2, p. 878, no. 16980; and plate XXXII number 2
*  (ראו טיוטה של המאמר בגישה פתוחה)


## קישורים חיצוניים

## ביאורים

## הערות שוליים

קטגוריה:כתובות מלכי גבל
קטגוריה:אובליסקים
קטגוריה:כתובות במצרית עתיקה
קטגוריה:כתובות כנעניות
קטגוריה:לבנון: ארכאולוגיה
קטגוריה:ממצאים ארכאולוגיים מאבן
בניטו סקינר

**בניטו סקינר** (באנגלית: **Benito Skinner**; נולד ב-3 בנובמבר 1993) הוא קומיקאי ושחקן אמריקאי.

## ביוגרפיה
סקינר נולד וגדל בבויסי, איידהו. הוא למד בתיכון בישופ קלי. בזמן לימודיו בתיכון, סקינר הקים את העמותה "OATHS", ארגון "Assisting theless Student", והוכרה ביום הפילנתרופיה הלאומי 2011 באיידהו. בתיכון שיחק בקבוצת הפוטבול כרסיבר.

הוא סיפר כי רובין ויליאמס בתפקידו כגברת דאוטפייר, ובובספוג מכנסמרובע היוו השראה למשחקו ותפקידיו. בזמן שהוא היה מבצע עיבודים לשירים של בריטני ספירס ודסטיניז צ'יילד מול משפחתו, הוא דן בהדחקה של הנטיות המיניות שלו עקב בריונות והערות הומופוביות.

הוא המשיך ללמוד באוניברסיטת ג'ורג'טאון בבוושינגטון הבירה, שם למד משחק, אנגלית ולימודי קולנוע ומדיה. בקולג', סקינר החל להתנסות בביצועים בצורה של סינכרון שפתיים מוקלט וסרטונים אחרים. הוא יצר את חשבון האינסטגרם @BennyDrama7 בתיכון – כשהספרה 7 בשם המשתמש שלו מתייחסת למספר חולצת הכדורגל שלו - אבל החל לפרסם סרטונים קומיים רק בזמן לימודיו בקולג'.

בהיותו בג'ורג'טאון, סקינר היה גם שותף ליצירה ומגיש "BEAT$", תוכנית רדיו שבועית בקמפוס.

## קריירה
לאחר סיום לימודיו, סקינר עבד כעורך וידאו תוך כדי שהוא ממשיך ליצור תוכן מקוון. בשנת 2016, החל ליצור סרטונים קומים באינסטגרם, טיקטוק ויוטיוב. הוא ידוע בחיקויים שהוא עושה לשון מנדס, לנה דל ריי קורטני קרדשיאן, כמו גם בזכות דמויות מקוריות כמו ג'ני הספרית. הוא תיאר את עבודתו כמושרשת במלואה בתרבות הפופ.

בשנת 2018, הוא ביצע את מופע הבכורה שלו "Overcompensating" ב"קרולינס" בברודוויי בפסטיבל הקומדיה בניו יורק. הוא הנחה את הפודקאסט של תרבות הפופ "Obsessed" עם מרי בת' בארון בספוטיפיי במשך עונה אחת ו-50 פרקים.

בשנת 2021 לוהק לתפקיד משני בסדרת הטלוויזיה "הכי גאים שיש".

בשנת 2023, בהיותו בן 29, הופיע ברשימת פורבס 30Under30.

סקינר עתיד לככב בסדרת הביכורים שלו "Overcompensating" בפריים וידאו, בה הוא מגלם גרסה של עצמו בתקופת הקולג', כאשר היה בארון. הסדרה, אותה כתב סקינר, מתמקדת בבני, שחקן פוטבול לשעבר המתמודד עם חייו בקמפוס, מתחבר עם כרמן – נערה זרה ומנודה בתיכון, השואפת להשתלב בכל מחיר. הסדרה מבוססת על חוויות אישיות של סקינר בתקופת הקולג', בהן ניסה להיות "מושלם" וראה במושג זה כהתנהגות סטרייטית. הסדרה כוללת שחקנים נוספים כמו קוני בריטון, קייל מקלכלן, אדם דימארקו, אוון תייל, צ'ארלי XCX וקאיה גרבר.

## חיים אישיים
סקינר הוא הומוסקסואל, ויצא מהארון בשנתו האחרונה בקולג'. הוא גר עם בן זוגו, הבמאי טרנס אוקונור, בלוס אנג'לס, קליפורניה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ילידי איידהו
קטגוריה:בויסי: אישים
קטגוריה:קומיקאים אמריקאים
קטגוריה:שחקני קולנוע וטלוויזיה אמריקאים
קטגוריה:שחקנים הומוסקסואלים
קטגוריה:שחקנים להט"בים אמריקאים
קטגוריה:פורבס 30Under30
קטגוריה:בוגרי אוניברסיטת ג'ורג'טאון
קטגוריה:אמריקאים שנולדו ב-1993
PnB רוק

**ראקים האשים אלם** (באנגלית: **Rakim Hasheem Allen**; 9 בדצמבר 1991 – 12 בספטמבר 2022), הידוע בשם הבמה **PnB רוק** (**PnB Rock**), היה ראפר וזמר אמריקאי.

## ביוגרפיה
ראקים האשים אלן נולד ב-9 בדצמבר 1991 למשפחה מוסלמית בפילדלפיה שבפנסילבניה. בגיל שלוש נרצח אביו של אלן, לכן גודל בעיקר על ידי אימו. בגיל 13, נשלח אלן לתוכנית מעצר לנוער בגין ביצוע מעשי שוד וקרבות בבית הספר. כשמלאו לו 19, הוא נידון ל-33 חודשי מאסר בגין החזקת סמים ופשעים נוספים. אלן היה חסר בית לתקופה קצרה לאחר ששוחרר מהכלא. הוא לא סיים בית ספר תיכון.

ביוני 2014 הוציא רוק את מיקסטייפ הבכורה שלו, *Real N*gga Bangaz*, אותו כתב בזמן מעצרו. בשנת 2015 חתם רוק באטלנטיק רקורדס, והוציא את הפרויקט הראשון שלו בחברה, המיקסטייפ *RnB3*. ביוני 2016 הוציא את הסינגל הפריצה שלו, "Selfish", שהגיע בשיאו למקום ה-51 במצעד הבילבורד הוט 100.

בינואר 2017 יצא המיקסטייפ המסחרי השני שלו, *GTTM: Goin Thru the Motions*, שהגיע למקום ה-28 במצעד הבילבורד 200. ביוני של אותה השנה, היה לאחד מעשרת החברים ברשימת ה-"Freshman Class" של XXL לשנת 2017, לצד א בוגי ויט דה הודי, פלייבוי קרטי, אגלי גאד, קייל, אמינה, MadeinTYO, קמאייה, קאפ ג'י ו-XXXTentacion. בנובמבר, יצא אלבום הבכורה שלו, *Catch These Vibes*.

במאי 2019 יצא אלבום הבכורה שלו, *TrapStar Turnt PopStar*, שהגיע למקום הרביעי במצעד הבילבורד 200. באותה השנה, התארח בשיר "Cross Me" של אד שירן, לצידו של צ'אנס הראפר.

## דיסקוגרפיה
### אלבומי אולפן
* 2017: *Catch These Vibes*
* 2019: *TrapStar Turnt PopStar*

### מיקסטייפים
* 2014: *Real N*gga Bangaz*
* 2015: *RnB 2*
* 2015: *RnB 3*
* 2016: *Money, Hoes & Flows* 
* 2017: *GTTM: Goin Thru the Motions*
* 2022: *SoundCloud Daze*

### מיני-אלבומים
* 2021: **

## קישורים חיצוניים

* 

## הערות שוליים

קטגוריה:ראפרים אמריקאים
קטגוריה:זמרים אמריקאים
קטגוריה:אמריקאים שנולדו ב-1991
קטגוריה:אמריקאים שנפטרו ב-2022
חברה זומבית

בכלכלה פוליטית, **חברה זומבית** היא חברה (פירמה) שזקוקה לחילוץ כדי לפעול, או חברה עם חובות שמסוגלת להחזיר את הריבית על חובותיה אך לא להחזיר את הקרן.

ממוזער|
הגרף מציג את מדד המניות היפני ניקיי 225. בגרף מגמת ירידה בערך המניות במהלך שנות ה-90 של המאה ה-20. תקופה זו כונתה 'העשור האבוד' (מפני שהצמיחה הצפויה בעשור זה אבדה). בתקופה זו החלו להופיע ביפן חברות זומביות. 

## תיאור
חברות זומביות הן עסקים בעלי חוב שאף על פי שהם מייצרים מזומנים, לאחר כיסוי עלויות שוטפות, עלויות קבועות (שכר, תעריפים, שכר דירה), יש להן רק מספיק כספים לשלם את הריבית על ההלוואות שלהן, אבל לא את החוב עצמו (הקרן). מכיוון שכך, הן תלויות בדרך כלל במימון מחדש של החובות שנפרעים ("גלגול החוב") להמשך קיומם, ועלולים לעמוד בפני סיכוני כושר פירעון במקרה שהריבית תעלה או משקיעים ייסוגו ממימון נוסף.

## היסטוריה
המונח "חברת זומבים" הוחל על חברות יפניות שנתמכו על ידי בנקים יפניים בתקופה המכונה "העשור האבוד" לאחר קריסת בועת מחירי הנדל"ן היפנית ב-1990. לאחר פיצוץ הבועה, הבנקים ביפן המשיכו לתמוך בחברות חלשות או כושלות. כך, למשל, החברה קמעונאית דאיאי היא דוגמה לחברה גדולה שהתרחבה מאוד במהלך הצמיחה היפנית שקדמה להתרסקות, אך בנסיבות אחרות, התנהלותה הכלכלית הייתה צפויה להביא אותה לפשיטת רגל. בהקשר זה, קבע שר האוצר היפני, טקאו הירנומה, את המונח "גדולה מדי להיכשל", המתאר תאגיד ענק אשר קריסתו תהיה הרסנית לכלכלה כולה.

המונח חברת זומבי חזר לשיח המקצועי הכלכלי לקראת סוף העשור (2010 והלאה) בעקבות המצב של ריבית 0 (ZLB) בארצות המערב.

בסין, עד לשנת 2016, בעקבות ההאטה שאפיינה את הכלכלה במדינה, חברות תעשייתיות סיניות (בענפי פלדה, אלומיניום, נייר וכו') החלו לסבול מבעיית קיבולת יתר, כאשר קיבולת היתר עלתה מ-0% ב-2007 לממוצע של 13% עד 2015, עם נתונים גבוהים מ-30% בחלק מהענפים (מלט ופלדה ב-2014). במהלך 2016, הקונגרס הלאומי העממי (הפרלמנט בסין) הודיע כי מכיר בסוגיית 'מפעלי הזומבי' והממשלה הודיעה כי תסגור או תארגן מחדש חברות תעשייתיות רבות הנמצאות בבעלות המדינה עד שנת 2020. בתעשיות הפחם והפלדה, אובדן העבודה הצפוי כתוצאה מכך היה צפוי להגיע ל-1.8 מיליון פיטורים (15% מכוח העבודה), כאשר סך הפיטורים נאמד ב-6 מיליון עובדים.

הדרכים להתאוששות חברות זומבי ביפן היו הפחתת כוח העובדים של חברות זומבים ומכירת הנכסים הקבועים שלהן. צעדים אלו הועילו בהקלת ההחלמה שלהם. עם זאת, ארגון מחדש של תאגידים ללא שקיפות חשבונאית או על ידי תמריצים מרתיעים למנהלים לא היה יעיל. בנוסף, ארגון מחדש של תאגידים גם נמצא כחסר אפקטיביות, בהיעדר סביבה מאקרו-כלכלית חיובית כמו גם תמיכה פיננסית חיצונית משמעותית.

## קישורים חיצוניים
* חברות זומביות בכלכלת יפן
* חברות זומביות בבריטניה

## הערות שוליים

קטגוריה:מימון
קטגוריה:מיתונים
מתתיהו רוטנברג

**מתתיהו רוטנברג** (כ"ג בתשרי ה'תרצ"א, אוקטובר 1930 - ז' בטבת ה'תשכ"ה, 30 בדצמבר 1965) היה מנהל "המרכז לחינוך דתי" של המזרחי והפועל המזרחי, והמזכ"ל הראשון של תנועת בני עקיבא.

## ביוגרפיה
נולד בשמחת תורה ה'תרצ"א בסצ'ובצה  שבצ'כוסלובקיה לאליקים גצל רוטנברג ודבורה לבית לנקנברג. למד בבית הספר היהודי בעיירה עד הכיבוש הנאצי. ב-1944 נשלח לאושוויץ, שם נרצחו הוריו ואחותו. בדרך לא דרך הבריחה אותו דודתו חזרה להונגריה, שם שהה עד תום המלחמה. לאחר המלחמה למד כשנה בישיבה בניטרה, ועלה לארץ כמעפיל באונייה "החייל העברי", שנוסעיה נעצרו במחנה עתלית. למד בחוות סג'רה ומשם עבר למדור הדתי במקוה ישראל. במהלך מלחמת העצמאות שהה בבארות יצחק והשתתף בקרב על הקיבוץ. לאחר קום המדינה למד בסמינר למדריכים דתיים של עליית הנוער בבית וגן, ושימש כמדריך נוער בחוות סג'רה, בגבעת ושינגטון ובמקווה ישראל. התגייס לנח"ל לגרעין "עציון". משנת ה'תשי"ג היה חבר ההנהלה הארצית ורכז מחלקת ההדרכה ומחלקת יישובי העולים של בני עקיבא. מספר שנים לאחר מכן החל לשמש כמזכיר הכללי של בני עקיבא, למשך כעשור. ביוזמתו ובדחיפתו, החלה בני עקיבא לעסוק גם בקליטה חלוצית-חברתית-דתית של נוער עולה, בעיקר מארצות המזרח. היה חבר מרכז ישיבות בני עקיבא (במסגרת זו היה ממייסדי אולפנת כפר פינס) וחבר המזכירות העולמית של בני עקיבא (במסגרת זו השתתף בכנסי נוער בינלאומיים ונשלח לריכוזים יהודיים בגולה). משנת 1963 היה מנהל המרכז לחינוך דתי.

למד סוציולוגיה ומדעי המדינה בשלוחה התל אביבית של האוניברסיטה העברית.

רוטנברג לא נישא מעולם. נפטר לאחר מחלה ממושכת ב-30 בדצמבר 1965, בגיל 35. נקבר בבית הקברות קריית שאול.

## הנצחתו
לזכרו הוקמו ספרייה למדריכים ומרכזייה בבית בני עקיבא בתל אביב, שרוב הספרים שבה הגיעו מספרייתו של רוטנברג עצמו ובית כנסת לנוער בבאר שבע. כמו כן, במלאת שנה לפטירתו יצא לזכרו ספר זיכרון "נר למתתיהו".

## כתביו
* **תנועות נוער בישראל ובעולם** - יחד עם מרדכי נאור (תל אביב, 1962).
* **הדת והמדינה** - ליקוט ועריכה (תל אביב תשכ"ד).

## לקריאה נוספת
* מרדכי אליאב ויצחק לב (עורכים), **נר למתתיהו**: לזכרו של מתתיהו רוטנברג, בהוצאת ההנהלה הארצית של בני עקיבא, 1967.
* יצחק גולדשלאג,"רוטנברג, מתתיהו", בתוך: יצחק רפאל (עורך), האנציקלופדיה של הציונות הדתית, חלק חמישי, עמ' 624 - 626.
* הרב משה צבי נריה, **אחרי מטתו של מתתיהו רוטנברג ז"ל**, שמעתין 8, אדר תשכ"ו, עמ' 70.

## קישורים חיצוניים
* קברו, באתר GRAVEZ. 
* 
* 

### מאמריו
*
* 
* 
* 
* 
* 

## הערות שוליים

קטגוריה:ישראלים ילידי צ'כוסלובקיה
קטגוריה:אסירים במחנה הריכוז אושוויץ
קטגוריה:עולים לאחר מלחמת העולם השנייה
קטגוריה:חיילי צה"ל במלחמת העצמאות
קטגוריה:מזכ"לי בני עקיבא
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1930
קטגוריה:ישראלים שנפטרו ב-1965
קרן כהן חזון

**קרן כהן חזון** (נולדה ב-25 באוגוסט 1969) היא תעשיינית ישראלית, המשמשת כיושבת ראש ומנכ"לית חברת "תורפז תעשיות".

## ביוגרפיה
קרן כהן נולדה וגדלה ברמת השרון, בת למשה כהן, מהנדס חשמל ותעשיין, ואם מורה בחינוך מיוחד. לה אח מבוגר ממנה ואח צעיר ממנה. למדה בתיכון אלון רמת השרון. שירתה ביחידת דובר צה"ל. קיבלה תואר ראשון בכימיה תרופתית באוניברסיטת בר-אילן ותואר שני בכלכלה ומנהל עסקים מבית הספר לעסקים של לונדון. אביה נפטר במפתיע בשנת 1992, והיא נאלצה למכור לגרשון זלקינד את מניותיו במפעל השנאים "אלקו".

עבדה במשך שבע שנים בחברת "אגן כימיקלים", שהתמזגה למכתשים אגן. היא מונתה למנהלת חטיבת הריחות של החברה. בשנת 2000 פרשה הקימה חברת ייעוץ. בשנת 2002 מונתה למנכ"לית חברת "ארומור" מקיבוץ גבעת עוז, שעסקה בייצור כימיקלים לתעשייה ורכשה, יחד עם דני פורת, 30% ממניות החברה, לפי שווי חברה של כחמישה מיליון דולר. ב-2008 הצטרפו אל הרוכשים שותפים נוספים, וחלק הרוכשים גדל ל-50%. כהן חזון מונתה למנכ"לית החברה. בתחילת 2014 נמכרה "ארומור" לחברת IFF האמריקאית תמורת 102 מיליון דולר.

בשנת 2011 רכשה כהן חזון, יחד עם עו"ד ישראל לשם, אילן לויטה ואלון גרנות, את חברת תורפז תעשיות, תמורת עשרה מיליון דולר. ב-2016 מונתה כהן חזון מונתה למנכ"לית החברה. במאי 2021 הונפקו מניות החברה בבורסה לניירות ערך בתל אביב, לפי שווי 675 מיליון ש"ח לפני הכסף. כהן חזון מחזיקה בכ-44.31% ממניות החברה. באסטרטגיה של מיזוגים ורכישות הובילה כהן חזון את החברה לשווי שוק של 1.91 מיליארד ש"ח בספטמבר 2022.

בשנת 2019 נמנתה עם מייסדי חברת ההזנק טרא נובל בע"מ, שבשותפות עם המכון למחקר ביולוגי בישראל פיתחה כימיקלים שמחסלים פתוגנים.

ביולי 2025 הודיעה על תרומת אחוז אחד ממניות חברת תורפז תעשיות לשלושה בתי חולים: בית החולים בילינסון, המרכז הרפואי ע"ש חיים שיבא – תל השומר והמרכז הרפואי האוניברסיטאי סורוקה. שווי התרומה הוא כ-47 מיליון ש"ח.

נשואה לשי חזון, מהנדס בניין ובעל תואר שני בניהול פיננסי, העובד כסמנכ"ל תפעול בתורפז. להם שני ילדים והם מתגוררים ברמת השרון.

## קישורים חיצוניים
* 
* 
* 
* 
* 
* 
* 

## הערות שוליים

קטגוריה:בוגרות תיכון אלון (רמת השרון)
קטגוריה:בוגרי תיכון אלון (רמת השרון)
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:בוגרי בית הספר לעסקים של לונדון
קטגוריה:כימאים ישראלים
קטגוריה:תעשיינים ישראלים
קטגוריה:מנכ"לים ישראלים
קטגוריה:דירקטורים ישראלים
קטגוריה:נדבנים ישראלים
קטגוריה:ישראליות שנולדו ב-1969
קטגוריה:ישראלים שנולדו ב-1969
1971 באסטרונאוטיקה

בערך זה מצוינים אירועים בולטים שהתרחשו במהלך שנת 1971 ונוגעים לתחום האסטרונאוטיקה.

## אירועים בולטים
[שמאל|ממוזער|200px|התרסקות של חללית [סויוז 11]]
* 5 בפברואר – 9 בפברואר  תוכנית אפולו: טיסת אפולו 14 כולל נחיתה על הירח
* 19 באפריל – שיגור תחנת החלל הראשונה, סליוט 1.
* 6 ביוני – שיגור החללית הסובייטית סויוז 11.
* 29 ביוני – אנשי צוותה של סויוז 11 נספו עקב תקלה במערכת האוורור.
* 26 ביולי – 31 ביולי – תוכנית אפולו: טיסת אפולו 15 כולל נחיתה ושימוש ברכב על הירח
* 14 בנובמבר – תוכנית מארינר: החללית מארינר 9 הגיעה למאדים, והפכה לחללית הראשונה המקיפה כוכב לכת שאינו ארץ.
* 2 בדצמבר – גשושית סובייטית מארס 3 נחתה על המאדים, אך שידור הנתונים הופסק לאחר כ-15 שניות.

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

### חקר גרמי השמיים

הערה: בנוסף בוצע טיסה מאוישות.

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על שיגורים

## הערות שוליים

אסטרונאוטיקה
קארה קילמר

**קארה קילמר** (באנגלית: **Kara Killmer**; נולדה ב-14 ביוני 1988) היא שחקנית טלוויזיה אמריקאית, המפורסמת בעיקר בדמותה של סילבי ברט בסדרת הדרמה של NBC, "שיקגו FIRE".

## ראשית חייה
קילמר נולדה בקראולי, טקסס, ארצות הברית, היא בוגרת תואר באמנות ותיאטרון מאוניברסיטת ביילור בטקסס לשנת 2010.

## קריירה
בשנת 2010 כיכבה קילמר בסדרת המציאות האינטראקטיבית של סיימון פולר ששודרה בהולו "אם הייתי יכול/ה לחלום"  אשר הראתה חמישה צעירים וצעירות אשר גרו יחד בבית אחד בהוליווד, קליפורניה, וניסו להגשים את חלומם ולהפוך לשחקנים. קילמר בת ה-21 השתתפה בסדרה, עם סיום האוניברסיטה, בדמות עצמה וניסתה למצוא עבודה ולהגשים את חלומה להיות שחקנית. לצד קילמר שיחקו בסדרה ג'סטין גסטון, בן אליוט, ג'יגליאן בראגה ואמנדה פיליפס.

### שיקגו FIRE
בשנת 2014 קילמר הצטרפה לסדרת הדרמה של ה-NBC "שיקגו FIRE" החל מעונתה השלישית בתפקיד סילבי בראט, פרמדיקית אשר החליפה את לסלי שיי שנהרגה. קילמר משחקת גם כיום בסדרה בעונתה ה-11. קילמר שיחקה בתפקידי אורחת בדמותה של סילבי בראט בסדרות האחיות של הסדרה "שיקגו MED" ו"שיקגו PD". היא עזבה את הסדרה בעונתה ה-12 בשנת 2024.

### פרויקטים נוספים
בשנת 2015 השתתפה בסרט הקולנוע "מאחורי המסיכה", מותחן פעולה המתרחש במהלך מלחמת האזרחים האמריקאית. הבכורה בארצות הברית התקיימה ב-6 באפריל 2015.

בשנת 2018 השתתפה בסרט הטלוויזיה "החיים הסודיים של בעלי".

## חיים אישיים
בשנת 2016 נישאה קילמר לשחקן אנדרו צ'ייני, אותו הכירה בשנת 2012 על סט הסרט "מאחורי המסיכה".

## פילמוגרפיה

### קולנוע

### טלוויזיה
}
|Tin Man
|אטנה טרו
|פיילוט שלא נמכר
|-
! scope="row" |2014–2024
|שיקגו FIRE
| rowspan="4" |סילבי ברט
|תפקיד ראשי
|-
! scope="row" |2014–2020
|שיקגו PD
|תפקיד חוזר, 10 פרקים
|-
! scope="row" |2015–2021
|שיקגו MED
|תפקיד חוזר, 18 פרקים
|-
! rowspan="2" scope="row" |2017
|שיקגו JUSTICE
|בפרק: "AQD"
|-
|Special Skills
|פקידת קבלה
|בפרק: "Hot Tea"
|-
! scope="row" |2018
|My Husband’s Secret Life
|ג'ניפר ג'ונס
|סרט טלוויזיה
|}

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרות אוניברסיטת ביילור
קטגוריה:בוגרי אוניברסיטת ביילור
קטגוריה:אמריקאיות שנולדו ב-1988
קטגוריה:אמריקאים שנולדו ב-1988
ארנקה פודור

**פודור ארנקה** (בשם נעוריה **וייסמן**, בהונגרית: **Fodor Aranka**; בודפשט, 3 במאי 1883 – גראץ, 19 בדצמבר 1931) הייתה זמרת אופרה (מצו-סופרן, אלט) יהודייה-הונגרייה בעלת הקול המיוחד.

## ביוגרפיה
ארנקה וייסמן נולדה במשפחה יהודית כבתם של יוז'ף וייסמן, סוכן מניות, ושל ינקה קירשבאום (1845–1917). ב-19 באוקטובר 1906 הופיעה לראשונה בבית האופרה של בודפשט בתפקיד אמנריס (ורדי: אאידה). היא הוחתמה רק בינואר של השנה שלאחר מכן וביולי 1907 זכתה להצלחה גדולה ככוכבת אורחת בכרמן בבית האופרה המלכותי בברלין. ב-8 באוקטובר 1911 הופיעה בפעם האחרונה בבית האופרה המלכותי ההונגרי בתור אמריס. לאחר מכן ביטלה את החוזה שלה ונסעה ללונדון לחצי שנה. ב-1912 חזרה לחוזה שלה עם האופרה בבודפשט ונשארה חברה בלהקה עד ספטמבר 1919. היא פרשה לצמיתות ב-1927 ככל הנראה עקב מחלה.

ב-11 ביוני 1922 היא הפכה לאשתו של השחקן בלה לנארד (1892–1960) בבודפשט.

## תפקידיה הגדולים
* ז'ורז' ביזה: כרמן – תפקיד ראשי
* כריסטוף ויליבלד גלוק: אורפיאו ואאורידיצ'ה – אורפיאוס
* מוסורגסקי: בוריס גודונוב – המטפלת של קסניה
* אופנבך: סיפורי הופמן – קולה של אמה של אנטוניה
* סן-סנס: שמשון ודלילה – דלילה
* ריכרד שטראוס: שלומית – הרודיאס
* ריכרד שטראוס: אלקטרה – קליטמנסטרה
* ורדי: הטרובדור – אזוצ'נה
* ורדי: נשף מסכות – אולריקה
* ורדי: אאידה – אמנריס
* וגנר: טבעת הניבלונג – ארדה; פריקה

## לקריאה נוספת
* לקסיקון התיאטרון ההונגרי
* גיליון נתונים של bmc
* שבוע התיאטרון השנה הרביעית (1913)
* PIM
* K. J. Kutsch, Leo Riemens: *Großes Sängerlexikon.* Unveränderte Auflage. K. G. Saur, Bern, 1993, Erster Band A–L, S. 959, ISBN 3-907820-70-3

## קישורים חיצוניים

* אגדת המוזיקה
* עולם האופרה
* MTVA
* כוכבי האופרה ההונגרית שלב 1
* כוכבי בית האופרה ההונגרי. 1884-1945
* אמנים גדולים בבודפשט
* ארנקה פודור דיסקוגרפיה בדיסקוגס
* ריכרד שטראוס בבית האופרה
* Fodor Aranka on Apple Music
* ארנקה פודור באתר Arcanum

## הערות שוליים

קטגוריה:יהודיות הונגריות
קטגוריה:זמרות אופרה יהודיות הונגריות
קטגוריה:בודפשט: אישים
קטגוריה:יהדות בודפשט
קטגוריה:ילידות 1883
קטגוריה:הונגרים שנולדו ב-1883
קטגוריה:נפטרות ב-1931
קטגוריה:הונגרים שנפטרו ב-1931